cyanic-selkie/wikianc huggingface dataset:
כריס פרום
2018
בטור דה פראנס 2018 הורגשה עייפותו של פרום ויריביו תקפו אותו בעליות והוא התקשה לעמוד בקצב, בן קבוצתו גריינט תומאס שמלכתחילה מטרתו העיקרית היה לשמש כדומסטיק של פרום, אך ככל שנמשכו הקטעים נמצא כרוכב החזק ביותר והוא זכה במקום הראשון ואילו פרום במקום השלישי.
2019
ב-12 ביוני 2019 נפצע פרום בעת שערך רכיבה מקדימה לפני הקטע הרביעי בדופינה ליברה ונפל במהירות 60 קמ"ש. כתוצאה מהנפילה נגרמו לו מספר שברים והוא אושפז בבית חולים ברואן. הפציעה מנעה מפרום להשתתף בטור דה פראנס וגמרה את עונתו. במהלך אשפוזו בבית החולים, נחשף כי זכייתו של חואן חוסה קובו אסבו בוואלטה אספנייה 2011 (בה פרום סיים במקום השני) בוטלה, עקב שימוש בסמי מרץ. בשל כך, כריס פרום הוכרז כמנצח של המרוץ.
Israel Start-Up Nation (2021–)
ב-9 ביולי 2020 פורסם רשמית שפרום חתם לחוזה עד סוף הקריירה שלו בקבוצת Israel Start-Up Nation הישראלית בשכר שהוערך בכ-5 מיליון דולר בעונה, לאחר גלי שמועות שקדמו לידיעה, ובכך יעזוב את קבוצת אינאוס לאחר עשר שנים. למרות זאת, הוא המשיך לרכוב באינאוס עד לסוף עונת 2020 בשל החוזה שלו שנגמר רק בסוף העונה, ויצטרף לקבוצה הישראלית החל מ-2021.
Du sollt Gott, deinen Herren, lieben, רי"ב 77
Du sollt Gott, deinen Herren, lieben (בעברית: ואהבת את ה' אלהיך), רי"ב 77, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-13 שלאחר חג השילוש הקדוש, ב-22 באוגוסט 1723.
רקע
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.
במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.
קנטטה זו הייתה השתים עשרה שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147, רי"ב 186, רי"ב 136, רי"ב 105, רי"ב 46, רי"ב 179 ורי"ב 69א.
ב-1870 הוציאה לאור חברת באך את הקנטטה לראשונה, בכרך 18 של פרסומיה.
מילים ומוזיקה
סדר הקריאה לאותו יום כולל פסוקים מהאיגרת אל הגלטים ומהבשורה על-פי לוקאס המתארים את משל השומרוני הטוב. במסגרת דברי הבשורה מצוטטים הפסוקים "ואהבת את ה' אלוהיך" וכן "ואהבת לרעך כמוך", בשינוי קל מהמקור התנכ"י וזהו הטקסט של החלק הראשון בקנטטה. שאר הלברית מבוססת על טקסט שכתב יוהאן אוסוולד קנויר (Johann Oswald Knauer) ועוסקת בדבקות באלוהים וברצון להידמות לשומרוני. חלק הסיום לקוח ממזמור לותרני שמקורו אבד.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, חצוצרה, שני אבובים, שני כינורות, ויולה ובאסו קונטינואו. לקנטטה 6 חלקים:
הקלטות
היצירה הוקלטה במלואה 10 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1977), טון קופמן (ב-1998), מסאקי סוזוקי (ב-1999) וג'ון אליוט גרדינר (ב-2000).
בנימין עוזר
רבי בנימין עוזר הכהן בן רבי מאיר היה רב פולני, אב"ד קהילת קלימנטוב. נפטר ביום כ"ה אייר ת"ע (1710) מחבר ספר אבן העוזר על תלמוד בבלי וספר אבן העוזר על שולחן ערוך.
תולדותיו
רבי בנימין עוזר שהיה נכד לרבי שלמה לוריא (מהרש"ל), שימש כרב ואב"ד בעיירה קלימנטוב שבפרובינציית שוויינטוקז'יסקיה בפולין, על גדת נהר פוקז'בקה. רבו היה רבי מרדכי גינצבורג אב"ד בריסק, בסוף ימיו שימש רבי עוזר כראש ישיבה בזלקווא.
חיבר את ספר אבן העוזר על תלמוד בבלי וספר אבן העוזר על שולחן ערוך.
על מצבתו בזלקווא נחרט:
"נפל שר וגדול בישראל, איש קדוש וטהור אשר הרביץ ישיבה בישראל, וחיבר ספרים הרבה ולא מש מתוך אוהל של תורה תמיד, הרב המאה"ג בנימין עוזר בעל מחבר 'אבן העוזר' ב"ר מאיר, תנצב"ה."
פרס ליאו
פרס ליאו (באנגלית: Leo Awards) הוא פרס יוקרתי בתחום הבידור המיועד להפקות קולנוע וטלוויזיה בקולומביה הבריטית שבקנדה. תוכנית חלוקת הפרסים נערכת מדי שנה בחודש מאי או יוני בעיר ונקובר.
היסטוריה
תעשיית הפקות הקולנוע והטלוויזיה הענפה בקולומביה הבריטית חשובה לכלכלה המקומית: מדי שנה, היא יוצרת יותר מ-25,000 מקומות עבודה ומגלגלת יותר משני מיליארד דולר קנדי. קרן "Motion Picture Arts and Sciences" ייסדה את הפרס ב-1999 כאות הערכה ותמיכה במפיקים, הבמאים, התסריטאים, השחקנים ואנשי הצוות העוסקים בתחום ההפקות המצולמות והמונפשות בסוגות השונות.
ב-2005 נפתח פסטיבל קולנוע שנתי מטעם פרס ליאו להצגת הסרטים הנבחרים. הפסטיבל בוטל ב-2010 בשל מגבלות תקציביות.
קטגוריות הפרס
הפרס מחולק ליצירות ששודרו או הופצו בשנה הקלנדרית הקודמת. ישנן קטגוריות ליחידים ולקבוצות על הישגים מרשימים בתחומם:
יחסי איי מרשל–יפן
יחסי איי מרשל–יפן הם היחסים הדיפלומטיים בין רפובליקת איי מרשל לבין יפן. שתי המדינות כוננו יחסים דיפלומטיים רשמיים בדצמבר 1998.
סחר
בשנת 2018, שוויו של הייצוא היפני לאיי מרשל עמד על 147,970 מיליון ין וכלל בעיקר מכונות, מכוניות וחלקי רכב. שוויו של הייבוא היפני מאיי מרשל לאותה השנה עמד על 460 מיליון ין וכלל בעיקר דגים.
יפנים באיי מרשל
על פי הלשכה היפנית המרכזית לסטטיסטיקה, בדצמבר 2019 התגוררו באיי מרשל ארבעים ותשעה אזרחים יפניים.
ג'יגר (כלי מדידה)
ג'יגר או כוס מדידה הוא כלי למדידת אלכוהול המשמש ברמנים בחישוב כמות האלכוהול לקוקטיילים. הג'יגר דומה בצורתו לגביע והוא בעל בית קיבול משני צידיו. צד אחד מיועד למידה הסטנדרטית הידועה בשם "מידת הבית" והצד השני הוא בדיוק חצי ממנה.
בכל מדינה נהוגה מידת הבית משלה. מידת הבית הנהוגה בישראל היא בין 50 ל-60 מ"ל.
סמואל פירס
סמואל ריילי פירס הבן (באנגלית: .Samuel Riley Pierce Jr; 8 בספטמבר 1922 — 31 באוקטובר 2000) היה תובע ופוליטיקאי אמריקאי, שכיהן כמזכיר השמיני של מחלקת השיכון והפיתוח העירוני של ארצות הברית, במהלך נשיאותו של רונלד רייגן.
ביוגרפיה
פירס נולד בעיר גלן קוב שבמחוז נסאו בלונג איילנד שבמדינת ניו יורק. בצעירותו היה חבר בתנועת הצופים בארצות הברית. פירס היה חבר באחוות אלפא פי אלפא ובאחוות אלפא פי אומגה. במהלך מלחמת העולם השנייה שירת פירס באגף החקירות הפליליות של צבא ארצות הברית. בשנת 1947 השלים את לימודיו הגבוהים באוניברסיטת קורנל, וכעבור שנתיים, ב-1949, קיבל מבית הספר למשפטים של האוניברסיטה תואר אקדמי במשפטים. ב-1952 קיבל תואר שני במשפטים מאוניברסיטת ניו יורק.
בין השנים 1953–1955 היה פירס היה עוזר לתובע הפדרלי של מדינת ניו יורק. כמי שהיה חבר המפלגה הרפובליקנית כל חייו, את שירותו הממשלתי החל לראשונה במהלך נשיאותו של דווייט אייזנהאואר. ב-1955 מונה לעוזר מזכיר העבודה של ארצות הברית. פירס מונה על ידי מושל ניו יורק נלסון רוקפלר לכהונת שופט בניו יורק, תפקיד שמילא בשנים 1959–1960. ב-1961 הוא מונה לשותף במשרד עורכי דין בשם "באטל פאולר", ונהיה לשותף האפרו-אמריקאי הראשון בחברה גדולה בניו יורק. הוא עבד במשרד עורכי הדין עד 1981, זולת תקופה קצרה בשנים 1970–1973 — במהלך נשיאות ריצ'רד ניקסון — שם שירת כיועץ משפטי במחלקת האוצר של ארצות הברית. פירס טען בפני בית המשפט העליון של ארצות הברית בשם מרטין לותר קינג ו"הניו יורק טיימס" בתיק המשפטי "ניו יורק טיימס נגד סאליבן".
בשנת 1981 מונה פירס בידי נשיא ארצות הברית רונלד רייגן למזכיר השיכון והפיתוח העירוני של ארצות הברית. פירס היה חבר הקבינט האפרו-אמריקאי היחיד בממשל רייגן, וחבר הקבינט היחיד שכיהן בתפקידו לאורך כל תקופת כהונתו בת שמונה השנים של רייגן כנשיא. ב-18 ביוני 1981, במהלך ארוחת צהריים של ועידת ראשי הערים האמריקאית בוושינגטון הבירה, טעה הנשיא רייגן כשהציג בשוגג את פירס כאחד מראשי הערים על הבמה, באומרו את האמרה המשפורסמת "שלום אדוני ראש העיר". בשל הפרופיל הציבורי הנמוך שלו בממשל רייגן, לעיתים היה פירס למושא חוכא ואטלולא כ"סם השקט". בתקופת כהונתו של פירס, קוצץ תקציב מחלקת השיכון והפיתוח העירוני למתן דיור ציבורי עבור בעלי הכנסה נמוכה בכמעט חצי מהיקפו.
לאחר שעזב את תפקידו, נחקר פירס בידי משרד התובע העצמאי של מחלקת המשפטים ובידי הקונגרס של ארצות הברית בגין ניהול כושל, ניצול סמכות לרעה ומשוא פנים פוליטי שהתרחשו במהלך כהונתו. חקירות אלה העלו כי תחת כהונתו של פירס במחלקת הישכון, המחלקה עסקה במתן העדפות פוליטיות וסחרה בכוח. מיליוני דולרים מכספי הממשלה הפדרלית ניתנו למיזמים אותם קידמו פוליטיקאים שהיו מקורבים לפירס משתי המפלגות, בניגוד לכללים המסדירים מענקים והוצאות שכאלה. במהלך שנות ה-90 של המאה ה-20 הואשמו והורשעו רבים מעוזריו ואנשיו הקרובים ביותר של פירס במחלקת השיכון בעבירות פליליות הקשורות לאפליה פוליטית ולהוצאות בלתי הולמות שלא כדין אשר פקדו את המחלקה בתקופת כהונתו של פירס. עם זאת, פירס עצמו מעולם לא עמד בפני כתב אישום.
ב-31 באוקטובר 2000 פירס נפטר בעיר סילבר ספרינג שבמרילנד.
Revo Uninstaller
Revo Uninstaller היא תוכנה עבור מערכת ההפעלה Windows, המשמשת להסרת התקנה של תוכנות במחשב.
התוכנה מנקה את כל הקבצים וערכי הרישום שנוצרו על ידי התוכנה המוסרת.
תכונות
Revo Uninstaller מריצה את תוכנית ההסרה המובנית של התוכנה שנבחרה, ולאחר מכן סורקת ומסירה את הקבצים וערכי הרישום שתוכנית ההתקנה המובנית לא הסירה מהמחשב.
בנוסף, Revo Uninstaller מנקה את: כמו כן, Revo Uninstaller יכולה לבצע מחיקה מלאה של נתונים.
אנטוניאנוס
אנטוניאנוס היה מטבע בשימוש בתקופת האימפריה הרומית, והיה שווה ערך ל-2 דינרים. בתחילה היה נהוג לייצר את המטבע מכסף, אך בהדרגתיות הופסק השימוש בכסף והחלו לייצרו מברונזה. המטבע נקבע על ידי קיסר רומא מרקוס אורליוס אנטונינוס בתחילת 214, והיה מטבע הדומה בצורתו לדינר פרט לכך שהיה גדול במעט, והיה מוטבע עליו דיוקנו של הקיסר עם כתר קרניים על ראשו, המורה על כך שהיה שווה פי שניים מהדינר, או שהיו מוטבעות עליו דמויות נשים (נשות הקיסרים בדרך כלל) כשהן אוחזות סהר בידן.
קאטס - דמויות
חתולי Jellicle (או Jellicles) הם דמויות של חתולים, המוזכרות ביצירתו של ת"ס אליוט - "ספרו של פוסום הזקן על חתולים שימושיים". החתולים, אשר מוצגים בשיר The Song of the Jellicles, תוארו במקור על ידי אליוט כחתולים ליליים בצבעי שחור-לבן, כלומר - הם ישנים במשך כל שעות היום, ופעילים במהלך הלילה. באופן ספציפי יותר, אליוט מזכיר כי הם אוהבים להתאסף באירוע בשם "נשף חתולי ה-Jellicle".
הדמויות מופיעות ב-"Cats", מחזמר מאת אנדרו לויד ובר המבוסס על עבודתו של אליוט, שבו נוספה עלילת משנה, העוסקת בהיעלמותו של זקן שבט החתולים - "דברים" הזקן. שמותיהם של רוב החתולים לקוחים משירו של אליוט "The Naming of Cats", והם משמשים רבים מהחתולים שבגרסה הבימתית. בניגוד לשיר, לחתולי ה-Jellicle של יש סוגים רבים של פרוות, תכונות אישיות וכישרונות.
באמבלורינה
חתולה אדומה. אין לה שיר משל עצמה, אך היא ממלאת תפקיד מרכזי בהצגתם של מספר חתולים אחרים, הבולט מביניהם - מקאוויטי.
באסטפור ג'ונס
חתול שמן, השוקל למעלה מ-11 ק"ג. צבעיו שחור-לבן, והוא נראה כ-"לבוש" בטוקסידו שחור, עם חותלות בצבע לבן. נחשב למכובד על ידי כולם, כמשתייך לאליטה. ברוב ההפקות, השחקן ששיחק גאס משחק גם את ג'ונס, אולי בגלל ששניהם נראים על הבמה רק במהלך השיר שלהם, אם כי בהפקות מוקדמות, תפקיד זה היה מבוצע על ידי השחקן המגלם את דמותו של "דברים" הזקן.
אנטוניאנוס
אך גם בעת יצירתו של המטבע תכולת הכסף שלו הייתה שווה רק ל-1.5 דינרים, ולא שני דינרים כפי ערכו הנקוב. דבר זה גרם ליצירת אינפלציה: ההמון במהירות אגר את הדינרים, כאשר גם הקונים וגם המוכרים העדיפו את הדינרים על פני המטבע החדש עקב ערכו הנמוך, לכן העלו את מחיר הסחורות בהתאם לשווי המטבע הריאלי. אספקת עפרות הכסף נתקלה בקשיים, עקב הפסקת הכיבושים הרומאים, ובמכרות הכסף בחצי האי האיברי ירדה התפוקה, במקביל האימפריה נזקקה למטבעות על מנת לשלם לחייליה את שכרם וכדי לרכוש את נאמנותם. לכן בכל פעם כמות הכסף שבמטבע פחתה, דבר שבתורו גרם שוב לעידוד האינפלציה.
בסוף המאה ה-3 המטבעות היו עשוי כמעט לחלוטין מברונזה, שהופקה ממטבעות ישנים שהותכו בדוגמת הססטרטיוס.
קאטס - דמויות
גאס
חתול התיאטרון. אחד מבני שבט המבוגרים ביותר. בעברו, היה שחקן בתיאטרון. הוא אחד משני חתולים בלבד שנראים על הבמה רק במהלך ביצוע השיר שלהם.
דמיטר
חתולה שובבה. אין לה שיר משל עצמה, אך היא ממלאת תפקיד מרכזי בהצגתם של מספר חתולים אחרים.
גריזבלה
חתולה זוהרת בעברה, אשר כיום איבדה את הניצוץ שלה ורק רוצה להיות מקובלת בחברה. גריזבלה עזבה את שבט החתולים כשהייתה צעירה יותר, מאחר שרצתה לראות את העולם בעצמה. היא חוותה את אכזריותו של העולם, וכיום היא מנודה מחברתם של שבט החתולים.
גרידלבון
חתולה פרסית לבנה. אהובתו של גראולטיגר ב-Growltiger's Last Stand, שבו היא שרה את השיר The Ballad of Billy M'Caw או את האריה In Una Tepida Notte (תלוי בהפקה), יחד עם גראולטיגר. דמות זו כמעט תמיד מגולמת על ידי אותה שחקנית שמגלמת את ג'לילורום, בכמה הפקות היא מגולמת על ידי מי שמגלמת גם את ג'ני-אני-דוטס. Growltiger's Last Stand היה מחזה שבו שיחק גאס, חתול התיאטרון, וסצנה מתוכו מופיעה בהצגה כחלום, אך מושמטת מכמה מההפקות. ידוע כי מקאוויטי מפעיל סוכנת בשם גרידלבון, אך לא ידוע אם מדובר באותה החתולה.
גראולטיגר
חתול התיאטרון גאס נזכר כי לפני שנים רבות השתתף במחזה Growltiger's Last Stand, בו שיחק דמותו של גראולטיגר, שמופיעה כעת על הבמה כזיכרון של גאס. בחלק מהפקות הוא מוצג כפיראט אכזרי, במקרים אחרים, הוא מצחיק יותר.
ג'מימה
חתלתולה צעירה ששרה את פזמון השיר Memory, יחד עם גריזבלה. היא החתולה הראשונה שמקבלת את גריזבלה בחזרה אל השבט, בכך שהיא שרה ביחד איתה ולא שופטת אותה, כמו יתר החתולים.
ג'ני-אני-דוטס
חתולה היושבת ומתבטלת במשך כל שעות היום, בעוד במהלך הלילה היא פעילה מאוד - שולטת בעכברים ובמקקים, ומאלצת אותן לבצע משימות מועילות ולקחת חלק בפרויקטים יצירתיים, וזאת על מנת לרסן את ההרגלים ההרסניים-הטבעיים שלהם.
מקאוויטי
הנבל היחידי בהצגה, המופיע לזמן קצר בלבד. אין לו דיאלוג. דמות זו היא רמיזה ספרותית לדמות פרופסור מוריארטי מתוך סדרת ספרי שרלוק הולמס. בדרך כלל, השחקן שמגלם דמות זו מגלם גם את דמות של פלטו או של אדמטוס.
מר מיסטופליס
קוסם. יש לו שיר משלו אך הוא אינו שר, בהפקה בברודוויי הוא שר על מנגוג'רי וראמפלטיזר בגוף שלישי. הוא חתול שחור עם פנים לבנות. בחלק מן ההפקות ובסרט משנת 1998, השחקן של מר מיסטופליס משחק דמות בשם קוואקסו. תאוריות מעריצים אומרות שמר מיסטופליס זהו האלטר אגו של קוואקסו.
מונגוג'רי
חתול קטן, שגונב יחד עם שותפתו ראמפלטיזר. מנגוג'רי שר דואט יחד עם ראמפלטיזר ללא כל חתול אחר שרוקד או שר עד הסוף בוא כל החתולים חוזרים לבמה מלבד ההפקה בברודוויי שבה שניהם נשלטים על ידי מיסטופליס שהוא גם שר עליהם בגוף שלישי. מנגוג'רי מופיע כמו כל חתול השירים הקבוצתיים ולכן לרב השחקן אינו משחק תפקיד אחר
מאנקוסטראפ
חתול שחור כסוף, המנהיג והמגן של החתולים, משמש כדמות המספר של המחזמר. אחיו הגדול של ראם טאם טאגר.
דברימימוס הזקן
הפטריארך האהוב של שבט החתולים. הוא זקן מאוד ובדרך כלל איטי.
ראמפלטיזר
חתולה ידועה לשמצה כחלק מצמד חתולים מזיק, יחד עם מונגוג'רי.
ראם טאם טאגר
חתול צעיר ופרוע. יש לו שיר משלו אך בגרסאות הרבות הוא שר את השיר של מיסתופליס אך עם זאת הוא שר הרבה שירים על חתולים אחרים בהצגה. הוא חתול שחור עם רעמה ואיפור לבן.
אלונזו
חתול אלגנטי בשחור-לבן, נחשב לעיתים קרובות כסגנו של מונקוסטראפ. הוא פלרטטן, אך עדיין יכול להיות רציני, נאמן ואמיץ.
קסנדרה
חתולה אביסינית בצבע חום ושמנת, עם זנב קלוע ושיער אסוף, וללא מחממי רגליים.
קוריקופאט
תאום של תנטומיל. השניים מסונכרנים כמעט לחלוטין בתנועותיהם וכמעט זהים במראהם החיצוני. נחשבים לבעלי תפיסה על-חושית, שכן הם הראשונים מבין כל החתולים שחשים בנוכחותם של זרים.
אלקטרה
חתלתולה שקטה ומרוסנת. היא נקבת טאבי צעירה, כתומה ושחורה, מיודדת עם אטסטרה. כמו כן, ממעריצות ראם טאם טאגר.
אתקטרה
חתלתולה שמחה, אנרגטית בעלת נטייה להתרגש. מעריצה גדולה של ראם טאם טאגר.
אקזוטיקה
חתולה חלקלקה בצבעים כהים של חום וקרם, דומה לקסנדרה במראה החיצוני שלה.
פלטו
תפקידו כולל ריקוד בלבד. מבצע פה דה דה יחד עם ויקטוריה.
פאונסיבל
חתול שובב בגיל ההתבגרות. הוא אוהב לעצבן את החתולים המבוגרים יותר ולשחק עם הגורים הקטנים.
ראמפוס
חתול אגדי בעל עיניים אדומות זוהרות. נחשב כדמות גיבור-על בקרב שאר החתולים.
תנטומיל
תאומה של קוריקופט. השניים מסונכרנים כמעט לחלוטין בתנועותיהם וכמעט זהים במראהם החיצוני. נחשבים לבעלי תפיסה על-חושית, שכן הם הראשונים מבין כל החתולים שחשים בנוכחותם של זרים.
תורין ושותפיו
תורין ושותפיו (בקיצור: תורין ושות', באנגלית: Thorin's Company) הם קבוצה של 13 גמדים (דוואלין, באלין, פילי, קילי, דורי, נורי, אורי, גלוין, אוין, ביפור, בופור, בומבור ותורין אוקנשילד) מעולם הפנטזיה של ג'ון רונלד רעואל טולקין החוזרים לארבור בשנת 2941.
ת'ורין אוקנשילד
תורין הוא יורשו של תריין, בנו של תרור מלך ארבור. נולד בשנת 2746 ונרצח בקרב חמשת הצבאות בשנת 2941. רודם תכן באותה השנה הצטרף עם חבורתו בת תריסר הגמדים, לגנדלף, אותו פגש קודם לכן בקרבת ברי, ולהוביט בילבו בגינס למסע הרפתקאות ארוך ומפרך, שמטרתו להחזיר לידם את האוצר שבזז הדרקון סמאוג. דבר זה הוביל להרפתקה (המתוארת בספר ההוביט), שהביאה את בילבו וחבריו לריבנדל, דרך יער-אופל ועד ארבור.
בעת שהיו הגמדים נחבאים בניקבה שבהר הבודד, בחר סמאוג שהרגיש בהם, לתקוף את עיר האגם שסמאוג חשד בה כי נתנה לגמדים מקלט. ברד הקשת, לוחם נועז ומפקד פלוגת קשתים במשמר העיר, אשר היה נצר לשושלת מלכי דיל, ירה חץ לעבר סמאוג וקטל אותו. לאחר מות הדרקון, הנהיגו מלך האלפים וברד כוח צבאי משותף של אלפים ובני אדם לעבר ההר הבודד, בו התבצר תורין, אשר עם מות הדרקון הפך למלך בבטן-ההר, עם גמדיו ובילבו ההוביט. תורין, נתמך בצדקת טענתו כי האוצר במקורו היה שייך לאבותיו, סירב לבקשת ברד לחלוק את אוצר הדרקון, ואף קרא לקרובו מלך הגמדים מגבעות הברזל, דֵּין רגל ברזל, בֶּן נֵין, לבוא לעזרתו. בעקבות זאת הטילו ברד ומלך האלפים מצור על ההר הבודד.
ברד הצליח לשאת ולתת עם תורין על הסכם לחלוקת האוצר בעזרתו של ההוביט, בילבו בגינס, אשר כדי למנוע את המלחמה הקרבה גנב את הדבר היקר ביותר ללבו של תורין באוצר הדרקון - אבן לב ההר (ארקנסטון) והעביר אותה לבני האדם, וכתוצאה מכך נאלצו הגמדים להגיע להסכם. בעקבות הגעתה של תגבורת של צבא הגמדים בראשות דֵּין, תכנן תורין לקחת את האבן בחזרה ללא תמורה על ידי שימוש בכוחם הצבאי של הגמדים. אולם ממש באותה העת הותקפו הן הצרים והן הנצורים על ידי צבאו של בולג מלך האורקים.
העימות שהתפתח מכונה קרב חמשת הצבאות ובמהלכו אוחדו כוחות בני האדם עם האלפים, הגמדים והנשרים כנגד האורקים והווארגים זאבי הענק שלהם שהונהגו על ידי בולג, בנו של אזוג. במהלך הקרב הנהיג תורין את חבורת הגמדים בהסתערות אמיצה כנגד האורקים. תורין נפצע אנושות בקרב וחולץ בידי באיורן, אשר הצטרף לקרב בדמות דוב אימתני והרג את בולג, מלך האורקים.
בתום הקרב, בעודו מוטל על ערש דווי, התפייס תורין עם בילבו ההוביט, עליו כעס בעקבות גנבת אבן החן, והתפכח מתאוות הבצע בה לקה בעקבות גילוי האוצר. לאחר מות תורין היה דֵּין רגל ברזל למלך הגמדים שבבטן-ההר. מלך האלפים הניח על חזהו של תורין את האבן שבילבו גנב, ועל קברו שבהר הבודד הוצבה חרבו "אורקריסט", אשר זוהרת בחשיכה בעת שאורקים ויצירי רשע נוספים קרבים, ובכך תמיד ניתנה לגמדים התרעה בהתקרב אויב לממלכתם אשר בבטן ההר.
דוואלין
דוואלין בן פונדין בן פירן היה גמד זקן שנולד בשנת 2772 לעידן השני. בשנת 2770 לעידן השלישי, כאשר הדרקון סמאוג תקף את ארבור דוואלין נלחם בו יחד עם כל הגמדים וניצל. לאחר נדודים רבים הוא (וחלק הגמדים אשר הלכו עם עם המלכים) נלחם מול האורקים בקרב אזנולביזר וניצל שוב בקרב. בשנת 2941 הצטרף לחבורתו של תורין להרפתקה ארוכה ומפרכת, שמטרתו להחזיר לידם את האוצר שבזז דרקון סמאוג, דוואלין עבר במסע הרפתקאות רבות כגון קרב חמשת הצבאות שאחריו תורין, פילי וקילי מתו. דוואלין ניצל בקרב אך נפטר בשנת 3112. לדוואלין יש זקן לבן, ומצנפת כחולה. דוואלין ואחיו באלין נחשבים לגמדים הזקנים במסע אל ארבור. יחסית לגמדים בהוביט דוואלין נחשב לגמד די פעיל אך לא כמו אחיו באלין. הוא יודע את ההיסטוריה של הגמדים טוב מאוד. בדרך כלל עומד הוא לצידו של תורין ומעריך אותו מאוד.
באלין
באלין בן פונדין בן פירן היה גמד זקן שנולד בשנת 2763 לעידן השני. בשנת 2770 לעידן השלישי (בזמן שסמאוג הדרקון תקף את ארבור) נלחם בו באלין יחדיו עם כל גמדי ארבור וניצל. לאחר ימים של נדודים רבים הוא והגמדים אשר הלכו עם תרור ותריין, המלכים נלחמו מול הגובלינים בקרב מול גובלינים ובאלין ניצל גם בקרב הזה.
בעלילת ההוביט
באלין הצטרף לחבורתו של תורין בשנת 2941 להרפתקה ארוכה ומפרכת, שמטרת היא להחזיר לידם את האוצר שבזז דרקון סמאוג. עבר מסע הרפתקאות גדול ומפרך מן הפלך עד להר הבודד שם נלחם בקרב חמשת הצבאות. לאחר הקרב באלין התחיל לשרת את מלך הגמדים החדש ואפילו ביקר את בילבו כמה פעמים.
בעלילת שר הטבעות
בספר שר הטבעות מסופר כי באלין הוביל גמדים רבים ביניהם: אואין, דורי, נורי, אורי ללכת לכבוש את המוריה. והוא הכתיר את עצמו ל"מושל המוריה" אך השלטון לא עבד זמן רב (חמש שנים) מפני שאורקים פשטו על המוריה ובאלין נפל באגם מי-ראי על ידי חץ אשר פגע בגבו. לאחר שלושים שנים נאלצת אחוות הטבעת, לעבור לדרך מוריה, מאחר שנסיונותיה של האחווה לחצות את מעבר קרן-אודם כשלו (עקב סופות שלג קשות שנבעו בעקבות כעסו של קרצ'דס הרשע). במוריה, האחווה מוצאת את רישומי באלין וקברו של באלין, שנהרג בידי צבא אורקים עצום שפלש למכרות העצומים והרס את עיר הגמדים בשנת 2994.
תיאור
לבאלין יש זקן לבן, ומצנפת ארגמן. הוא נחמד מאוד ויודע לקבל את האחר. תפקידו של באלין הוא להיות הצופה\משקיף. באלין ואחיו דוואלין נחשבים לגמדים הזקנים במסע אל ארבור. באלין יחסית לגמדים בהוביט נחשב לגמד מאוד פעיל. באלין מעריך מאוד אנשים ונחמד אליהם באופן יוצא דופן. הוא בדרך כלל עומד לצד תורין ומעריך אותו מאוד, אך מוכן להתנגד להחלטות לא הוגנות שלו. באלין אוהב מאוד לבקר בבתים. הוא הגמד הראשון שביקר את בילבו לא במסגרת המסע אל ארבור. באלין יודע טוב מאוד את ההיסטוריה של הגמדים וגם של יצורים שונים.
פילי
פילי בן דיס בן תריין נולד בשנת 2859. הצטרף לחבורת תורין (תורין ושות') בשנת 2941 למסע לארבור, שמטרתו היא להחזיר לידם את האוצר שגנב הדרקון סמאוג. קילי ופילי נפלו בקרב חמשת הצבאות יחד עם תורין ונקברו לצדו. לפילי זקן צהוב ומצנפת כחולה. פילי ואחיו קילי נחשבים לגמדים הצעירים במסע אל ארבור. יחסית לגמדים בספר, פילי הוא גמד מאוד פעיל, והוא בדרך כלל עומד לצד תורין צינת-אלון. בסרט לפילי שיער צהוב וזקן לא מגולח בצבע צהוב. בסרט, פילי נשאר מאחור בעיר האגם עם אחיו קילי שנפצע ועם עוד גמד בשם בופור שאיחר את המשלחת לארבור. הם הצטרפו לחבריהם אחר-כך.
קילי
קילי בן דיס בן תריין נולד בשנת 2864. הצטרף לחבורת תורין (תורין ושות') בשנת 2941 למסע לארבור, שמטרתו היא להחזיר לידם את האוצר שגנב הדרקון סמאוג. קילי ופילי נפלו בקרב חמשת הצבאות יחד עם תורין ונקברו לצדו. לקילי זקן בלונדיני ומצנפת כחולה. הוא ואחיו פילי נחשבים לגמדים הצעירים במסע אל ארבור. בסרט לקילי שיער שחור וזקן קצר לא מגולח ושחור. בסרט קילי מאוהב בטוריאל (אלפית, דמות שפיטר ג'קסון הוסיף ל"הוביט" למרות שהיא מופיעה רק בשירים ב"שר הטבעות") מתואר כ"אח הקטן והלא-מבין", בסרט לקילי תפקיד "איש הצדק" (בנאומו בסרט "ההוביט: קרב חמשת הצבאות" על העצלנות של תורין שאינו רוצה להילחם ונותן לגמדי גבעות הברזל להילחם עבורו).
נורי
נורי הוא גמד מן ארבור, בן דודו של אורי ואחיו של דורי. נורי יחד עם גמדי תורין ושות' הגיע למסיבה הבלתי צפויה שבמעון בג משם יצאו למסע ארוך בארץ התיכונה שמטרתו להחזיר לידי הגמדים את האוצר שנגנב על ידי הדרקון סמאוג במסע הכולל חברויות חדשות, לחימה ביצורים, בריחה מבית סוהר ומסתיים בקרב חמשת הצבאות, שבו כבשו הגמדים את ארבור ויחד עם העלפים, בני האדם והעייטים פתרו את בעיית האורקים בצפון. לאחר מכן, בעלילת שר הטבעות מתגלה כי נורי הלך עם באלין כדי להחיות את המוריה, אך מת לאחר חמש שנים עקב פלישת אורקים.
אורי
אורי היה גמד בן לשושלת דורין, בן דודם של נורי ודורי. הגיע להוביטון שבפלך למסיבה הבילתי צפויה במעון בג ומשם יצא יחד עם תורין ושותפיו להרפתקה קשה בארץ התיכונה עד שמגיע לארבור שם מטילים צבאותיהם של ברד ותרונדייל מצור על ההר הבודד ולאחר כמה ימים מתחילים לתקוף את ההר הבודד ואת גמדי גבעות ברזל שנקרא על ידי תורין לעזרה עקב גנבת הארקנסטון שגרם בילבו בגינס כדי למנוע מלחמה. אך האורקים מן הצפון הגיעו ולצבאות לא הייתה בררה אלא להילחם מולם ביחד כדי לנצח. הקרב שהתפתח אז נקרא קרב חמשת הצבאות שבזמנו התאחדו כוחות בני האדם עם האלפים, הגמדים והנשרים כנגד הגובלינים והווארגים. במהלך הקרב נלחמו גם תורין ושותפיו, תורין נפצע קשה בקרב וחולץ בידי באיורן, אשר הצטרף לקרב בגוף דוב אימתני והרג את בולג. קילי ופילי נפלו בקרב יחדיו עם תורין. לאחר מות תורין היה דֵּין רגל ברזל למלך הגמדים שבבטן - ההר. לאחר הקרב אורי מתחיל לשרת את המלך החדש.
בעלילת שר הטבעות מתגלה שאורי יצא יחד באלין וגמדים רבים כדי להחיות את המוריה אך אורי מת לאחר חמש שנים על ידי אורקים. אחד בכתבי ספר באלין היה של אורי ונכתב בכתב העלפים בעת המלחמה.
גלואין
גלואין בן גרוין בן פירן נולד בשנת 15 היה גמד מן גמדי ארבור ונדד נדודים רבים לאחר חורבן ארבור שנעשה על ידי הדרקון סמוג, בשנת 2941 הצטרף ל"תורין ושות'" שבחברת חבריה עבר מסע הרפתקאות ארוך מאוד, מהוביטון עד להר הבודד, העובר ביער העתיק שם נפגשו עם חבורה של טרולים, ריוונדל, ההרים השחורים, רוסגובל, יער-אופל, עיר האגם וההר הבודד שבארבור, שם מתרחש קרב חמשת הצבאות אשר נגרם עקב רצון הגמדים לקחת את הארקנסטון בחזרה לאחר שבילבו בגינס נתן את האבן היקרה לברד ומלך העלפים. למרות המלחמה אשר קרבה עקב הגעת צבא האורקים אשר בפיקוד בולג, הצבאות התאחדו ונלחמו מול האורקים, לאחר הקרב גלוין ניצל ומתחיל לשרת את דין בן נין רגל ברזל. גלוין מוזכר שוב בספר שר הטבעות כשהוא מגיע למועצה הלבנה בריוונדל יחד עם בנו גימלי לדון בעיניני סאורון, בשורותיו של גלוין היו על שליח מורדור שהגיע לארבור ועל היעלמותו של באלין והגמדים שהלכו למוריה, בשורות אלה היו המענינות ביותר בעיני פרודו. בנו של גלואין, יוצא להרפתקה של אחוות הטבעת ומתחבר עם העלף לגולס וכך מפר את השנאה ששוררת בין העלפים לגמדים כבר שנים רבות, גלוין נפטר בשנת 2783 לעידן הרביעי. בספר ובסרט שר הטבעות אחוות הטבעת
בופור
בופור היה גמד מן המוריה. הגיע לביתו של בילבו בגינס לבוש בברדס צהוב ומשם יצאו תורין ושותפיו למסע קשה מן הפלך עד להר הבודד שם הטילו האלפים ובני האדם מדייל מצור, לאחר מכן נתן בילבו את הארקנסטון (אבן החן שגנב) לברד ולתרנדוויל. לתורין לא הייתה בררה אלא לפתוח במלחמה נגד האלפים ובני האדם כדי להשיג את האבן, הוא קרא לדין רגל ברזל בן דודו. למזל כולם גנדלף הציל אותם וגילה להם שהאורקים מן הצפון מגיעים. הצבאות התאחדו ופה אחד ניצחו את האורקים. בופור ניצל והתחיל לשרת את המלך החדש הנקרא דין רגל ברזל.
בומבור
בומבור הוא גמד שמן למדי. אחיו הוא בופור ובן דודם ביפור, שבניגוד לשאר "תורין ושותפיו" אינם נצר לשושלת המלכותית של גמדי ארבור, והם מגיעים ממלכת המוריה של דורין. בומבור הגיע חמישי למסיבה הבלתי-הצפויה שהייתה במעון באג, שם לבש מצנפת ירוקה. בשנת 2770 לעידן השלישי (כאשר סמאוג הדרקון תקף את ארבור) נלחמו גמדי ארבור מול סמאוג. לאחר נדודים רבים הגמדים אשר הלכו עם תרור ותריין, המלכים שנלחמו מול האורקים במוריה, שם פגש תורין את בומבור ומשפחתו. בומבור הצטרף לחבורתו של תורין (תורין ושות') בשנת 2941 למסע ארוך ומפרך, שמטרתו היא להחזיר את ממלכת הגמדים כפי שהייתה. בומבור עובר בעלילת ההוביט חוויות רבות יחד עם תורין ושותפיו כגון התעלפות על ידי מי אגם ביער-אופל וקרב חמשת הצבאות; לאחר הקרב בומבור החל לשרת את דין רגל ברזל.
ביפור
שמו של ביפור מגיע ישירות מן השיר הישן בשפה הנורדית "Völuspá". אבותיו של ביפור ובני דודיו בופור ובומבור, שבניגוד לשאר החבורה אינם מהשושלת המלכותית של גמדי ארבור, אלא מגיעים ממוריה. ביפור חיבב את ריבת הפטל וטארט התפוחים במסיבה הבלתי הצפויה שהייתה במעון באג, שם לבש מצנפת צהובה וניגן בקלרינט. בשנת 2770 לעידן השלישי (בזמן שסמאוג הדרקון תקף את ארבור) נלחמו גמדי ארבור מול סמאוג. ביפור הצטרף לחבורתו של תורין (תורין ושות') בשנת 2941 למסע ארוך, שמטרתו היא להחזיר לידי הגמדים את האוצר שגנב הדרקון סמאוג. לאחר קרב חמשץ הצבאות התחיל ביפור לשרת את דין רגל ברזל.
שרון שפורר
שרון שְפּוּרֶר (נולדה ב-10 באוגוסט 1977) היא עיתונאית-חוקרת ישראלית, שכתבה באתר האינטרנט "המקום הכי חם בגיהנום".
ביוגרפיה
שפורר גדלה בעיר חולון ושירתה בצה"ל בחטיבת המחקר של אגף המודיעין. היא בעלת תואר ראשון בניהול וכלכלה מהמכללה האקדמית תל אביב-יפו ותואר שני במנהל עסקים מאוניברסיטת בר-אילן.
את דרכה כעיתונאית החלה ככתבת שוק ההון באתר ביזפורטל ועבדה שם עד לשנת 2005. בתום שנת 2005 החלה לעבוד כעיתונאית שוק ההון ובנקים בעיתון TheMarker. בשנים 2010–2014 עבדה כעיתונאית חוקרת בעיתון "הארץ". בשנים 2014–2015 עבדה כעיתונאית בעיתון TheMarker וכיסתה תחומים רבים בכלכלה בהם בנקים, שוק ההון ומיסים.
באוקטובר 2015 הצטרפה לערוץ 10, לצוות תוכנית "המקור" ולדסק התחקירים במהדורה המרכזית היומית, ולאחר שמונה חודשים פוטרה במסגרת צמצומים בערוץ. במשך כשנה עבדה כעיתונאית עצמאית.
ביוני 2022 סיימה את עבודתה באתר "המקום הכי חם בגיהנום" לאחר כחמש שנים. וחזרה להיות עיתונאית עצמאית כשהיא מתבססת על מימון המונים.
שפורר היא אם לשניים ומתגוררת בחולון.
תחקירים בולטים
שפורר כותבת רבות על קשרי הון-שלטון, התחקירים הבולטים בנושא זה הם: בעבודתה במחלקת התחקירים של העיתון "הארץ" ובעיתונים TheMarker ו"המקום הכי חם בגיהנום", חשפה שפורר מספר פרשות, בהן:
תביעות דיבה
בשנת 2016 שפורר פרסמה מספר מאמרים ופוסטים בפייסבוק בהם קראה לציבור להימנע מעסקאות עם חברת "אורבן נדל"ן י.ד.", העוסקת במיזמי תמ"א 38 והוקמה על ידי סוחר הנשים דודו דגמי, בעניינו פרסמה מספר כתבות תחקיר בשנים 2012–2013 ב"הארץ". שפורר כינתה את חברת אורבן "מפוקפקת". בתגובה, חברת אורבן הגישה נגד שפורר תביעת דיבה בסך 1.68 מיליון שקלים. ארגון העיתונאים בישראל וד"ר ענת באלינט יזמו פרויקט מימון המונים אליו הצטרפו אלפי אזרחים שהתחייבו לסייע לשפורר לשלם את סכום התביעה, אם תידרש לכך. בין החותמים היו חברי כנסת, אנשי אקדמיה, פעילים חברתיים ועיתונאים רבים. ביוני 2020 דחה בית המשפט את התביעה בקובעו כי לשפורר קיימות הגנות "אמת דיברתי" ותום הלב והטיל על התובעים הוצאות משפט ושכר טרחת עורכי דין בסך מאה אלף ש"ח.
בינואר 2017 הגיש אפי נוה, יו"ר לשכת עורכי הדין בישראל תביעת דיבה נגד שפורר בעקבות סדרת כתבות שפרסמה כנגד התנהלותו. הצדדים הופנו להליך גישור. גם לשכת עורכי הדין הגישה תביעת דיבה נגד שפורר, בסך כמיליון ש"ח. ביולי 2019 החליטה לשכת עורכי הדין למשוך את תביעתה, אך פניית הלשכה לבית המשפט למחיקת התביעה ללא חיוב בהוצאות נתקלה בהתנגדות של שפורר, שדרשה שבית המשפט יחייב את הלשכה לשלם לה הוצאות בסכום זהה לסכום התביעה. בית המשפט פסק לשפורר הוצאות משפט ושכר טרחת עורכי דין בסך 70 אלף ש"ח. שפורר הגישה ערעור על גובה הוצאות המשפט הנמוכות לשיטתה, שכן לטענתה מדובר היה בתביעת השתקה שנועדה להלך אימים על כל מי שמבקש לפרסם ביקורת לגיטימית על נוה או על לשכת עורכי הדין, אך ערעורה נדחה.
על כפיו יביא
על כפיו יביא הוא פזמון ישראלי שנכתב על ידי יורם טהרלב והולחן על ידי יאיר רוזנבלום. הוא בוצע לראשונה על ידי הזמרת רבקה זהר בפסטיבל הזמר והפזמון 1969 בעיבודו של אלכס וייס וזכה במקום הרביעי. לאחר מכן השיר הפך להיט וזכה בתואר "שיר השנה" במצעד הפזמונים העברי השנתי של קול ישראל ושל גלי צה"ל. השיר נעשה אהוד מאוד בתרבות העברית הישראלית, זכה לביצועים רבים (בין השאר של עמיר בניון וזהבה בן), ומקובל לנגנו בימי זיכרון, חג ומועד.
יורם טהרלב אמר כי כתב את השיר לאחר שפגש נגר שהראה לו כיסא אליהו שנותר אצלו לאחר שלא מצא לו קונה.
תכנים ואמירות
נושאי השיר המחורז הם כוחה של האמונה וערכו של עמל כפיים בכינון החברה הישראלית בארץ ישראל במאה ה-20. שני אלו גם יחד, מהווים את התשתית לתרבות העברית והיהודית, לפי הדוגמאות שמביא הפזמונאי. ויתר על כן, על פי תוכני השיר, נמצאים הבונים, המכוננים ומסמני יעדיה של החברה דווקא בקרב הצנועים, או הדלים או הנחבאים אל הכלים.
השיר בנוי משלושה חלקים, ובכל אחד מהם מסופר על בעל מלאכה אחר, שלכאורה בטל ממלאכתו לאחר שנות עמל רבות: נגר, סנדלר ובנאי; אולם עולמם מלא ועשיר בציפייה להתגשמותם של הרעיונות הנשגבים והתממשותם של אירועים עתידיים, שעליהם דובר בשלל מקורות המסורת היהודית אלפי שנים: בתנ"ך, בספרות חז"ל ובפילוסופיה היהודית לדורותיה; רעיונות ואירועים המתמצים, בין השאר, בחזרתו של אליהו הנביא, ביאת המשיח והקמת בית המקדש. הפזמונאי מתאר את תנאי חייהם בצמצום של בעלי המלאכה; הן הנגר והן הסנדלר חיים ב"רחובנו הצר", בצריף, בבדידות ובהסתר: ואת לבם ותודעתם ממלא חלום, שעליו הם שומרים בסוד, לבטא את אהבתם למסורת היהודית באמצעות כושר היצירה הייחודי שניחנו בו ועמל הכפיים; הנגר חפץ "לבנות כיסא לאליהו" - מעין מהדורה מפוארת של כיסא אליהו הניצב בבתי כנסת, והסנדלר מבקש לתפור נעליים לנביא הקדמון, ושניהם משתוקקים להעניק לו את החפצים פרי ידיהם עם חזרתו. טהרלב מגלה חיבה ומרומם את גיבורי שירו גם באמצעות בניין הפועל, כאשר הנגר (אינו) „מנגר” על משקל מנגן; ובאמצעות מטבע לשון, כאשר הסנדלר (אינו) מוציא את המרצע מהשק; ותאוריו מתכתבים עם הפסוק בספר ישעיהו: "מַה נָּאווּ עַל הֶהָרִים רַגְלֵי מְבַשֵּׂר מַשְׁמִיעַ שָׁלוֹם מְבַשֵּׂר טוֹב מַשְׁמִיעַ יְשׁוּעָה אֹמֵר לְצִיּוֹן מָלַךְ אֱלֹהָיִךְ", ובמילותיו של טהרלב: „על הרים ינוו רגלי המבשר”. בחלק השלישי מספר המשורר: בהנחה שהבנאי החל לעבוד בגיל 14, הרי שגילו הוא כשמונים וחמש; וכל חייו עמל ובנה בחומרים ובכלים ממשיים, אותם מציב המשורר אך כאמצעים, בתודעתו של הבנאי, לבניין ירושלים המהותית, במילים: מקובל לזהות את דמות הבנאי בשיר עם יוסף ריבלין שהיה מעורב בהקמת שכונות יהודיות רבות מחוץ לחומות, וכונה ביידיש: "ר' יאשע דער שטעטלאך-מאכער" (רבי יושה בונה השכונות). בהיותו כבן עשרים יסד חברה בשם "בוני ירושלים", ששמה לה למטרה לבנות בתים מחוץ לחומות העיר העתיקה. פרסם מאמרים למען בניין ירושלים ויישובה בכל עיתוני התקופה, ופעל ממניעים קבליים-אקטיביים להבאת המשיח על פי תורתו של הגר"א. עם השכונות שלהקמתן היה אחראי במישרין נמנות נחלת שבעה, שכונת בית דוד, מאה שערים, זיכרון טוביה, שערי צדק ועוד. יש הזוקפים לזכותו את הקמתן של 16 שכונות בירושלים, ואת הצלתם של מאות עניים מרעב וממחלות.
טהרלב כתב על שירו שהוא מבטא תכנים מסורתיים ודתיים: עם זאת, הנימה הפואטית, אינה מסורתית רגילה; היא מצמצמת לכאורה את דמותם של הגיבורים אנשי עמל ועבודה, על ידי תארים כגון "מוזר", "לגמרי לא צעיר" ואחרים, לפני שהיא מדגישה את גדלות רוחם, ובכך היא משתייכת, הן נושאית-ערכית והן צורנית-פואטית, לספרות שנוצרה במסגרת תנועת העבודה בארץ ישראל, מאז העלייה השנייה.
השיר בביצועה המקורי של רבקה זהר כולל ציטוט מוזיקלי מתוך "איזבל" של שארל אזנבור בקטע המעבר לפני הבית השלישי.
השיר מבוסס ככל הנראה על הגמרא האומרת :. רש"י מסביר שם: . דומה כי טהרלב רומז על כך בדבריו דלעיל כאשר הוא מציין במפורש את אליהו ושני המשיחים. עוד נציין כי גם המספר 70 במשפט איננו אקראי. על פי המסורת המובאת ב"סדר עולם" נתן כורש את הצהרתו המפורסמת בשנה אחת למולכו היא שנת 52 לחורבן בית המקדש. המקדש עצמו נבנה 18 שנה מאוחר יותר בידי עולי בבל, דהיינו 70 שנה לאחר חורבנו.
משמעות המקצועות בשיר
הנגר – הנגר פרש ממלאכתו, לא מתוך שיקולים כלכליים, אלא מפאת חלומו - לבנות כיסא לאליהו הנביא, המסמל את בוא המשיח. הנגר בשיר מבוסס על נגר אמיתי, יוצא צפון אפריקה, שאותו פגש טהרלב ב"גטו של רמלה", אשר סיפר לו על הכיסא שבנה לאליהו הנביא.
הסנדלר – הסנדלר, בדמותו, מאוד דומה לדמות הנגר, והשוני ביניהם מתבטא רק במקצועם. חלום הסנדלר הוא לתפור נעליים ל"רגלי המבשר". יורם טהרלב משתמש בביטוי המסמל את הגאולה הלקוח מתוך ספר ישעיהו :.
הבנאי – בניגוד לבעלי המקצועות הקודמים העוסקים בבוא המשיח, הבית השלישי עוסק בגאולה הלכה למעשה: להניח את אבן הפינה לבית המקדש השלישי. ההבדל הנוסף בין הבנאי לבין קודמיו הוא שנגרות וסנדלרות הם מקצועות שהיו נפוצים בצפון אפריקה ובמזרח אירופה, אך הבנאי מזוהה עם חידוש היישוב היהודי בארץ ישראל, וכאמור, עם דמותו של ריבלין, בונה השכונות.
Ifconfig
ifconfig הוא כלי מערכת במערכת ההפעלה יוניקס ובמערכות הפעלה דמוית יוניקס המשמש לניהול תצורת רשת. ifconfig זמין דרך ממשק הפקודה, והוא מאפשר להגדיר ולקבל נתונים בנוגע לכרטיסי רשת.
שימוש
שימוש נפוץ ב-ifconfig הוא להגדרת כתובת IP לכרטיסי רשת, הפעלתם וכיבוים. בזמן עלית המערכת, ישנם כלים המשתמשים ב-ifconfig על מנת להגדיר את הרשת. ככלי אינטראקטיבי, מנהלי רשת של מערכות יוניקס ולינוקס משתמשים בכלי זה על מנת להציג פרמטרים הקשורים ברשת, לדוגמה:
קידומת שם אונייה
קידומת שם אונייה (באנגלית: ship prefix) היא שילוב של אותיות, בדרך כלל ראשי תיבות, המשמשות לפני שמה של ספינה אזרחית או צבאית אשר שימשה לאורך ההיסטוריה למספר מטרות ובהן: זיהוי אופן הנעה של כלי השיט, ייעודו, או בעלות/לאום.
בעת החדשה משתמשים בקידומות באופן לא עקבי בספינות אזרחיות.
שימושים היסטוריים
לאורך ההיסטוריה, קידומות של כלי שיט אזרחיים זיהו לעיתים קרובות את אופן הנעה של הספינה, למשל "SS" (ספינת קיטור - Steam ship), "MV" (ספינה ממונעת - motor vessel), או "PS" (אוניית משוטה - paddle steamer).
לחלופין, הם עשויים לשקף את מטרת הספינה, למשל "RMS" (ספינת דואר מלכותית - Royal Mail Ship - לדוגמה זה היה קידומת הספינה טיטניק), או "RV" (ספינת מחקר - research vesse).
בימינו השימוש בקידומות בקרב כלי שיט אזרחיים אינו עקבי, ולעיתים קרובות אין קידומות לכילים אלה.
בעת שנעשה בהן שימוש, הקיצורים עשויים לשקף את מטרתו של כלי שיט, כגון: "LPGC" (נשא גז נוזלי - (liquified petroleum gas carrier), או "TB" (גוררת - tug-boat), או "DB" (אסדה). אולם במקרים רבים, קיצורים אלה משמשים לצורך זיהוי חוקי רשמי גרידא ואינם משמשים בפועל.
בספינות צי, שימשו הקידומות לזיהוי הצי - אך עשויות גם להצביע על סוג או מטרה של כלי שיט כקבוצת משנה. מבחינה היסטורית, הצי הגדול ביותר היה הצי המלכותי הבריטי, אשר השתמש בדרך כלל בקידומת "HMS" - "ספינת הוד מלכותה" או "ספינת הוד מלכותו" (His/Her Majesty's Ship). ולעיתים נעשה שימוש בקיצור או שם המשקף את סוג או מטרת כלי השיט, לדוגמה - HM Sloop לציון סלופ בצי המלכותי.
חילות הים של חבר העמים הבריטי אימצו את הנוהג בשינוי קל:
בימיו הראשונים של חיל הים האמריקני, קיצורים כללו לעיתים קרובות את סוג הכלי, למשל "USF" (פריגטה של ארצות הברית - United States Frigate), אך שיטה סימון זו הופסקה בהוראת מספר 549 של נשיא ארצות הברית תיאודור רוזוולט משנת 1907 שקבעה סימון חובה לספינות צי ארצות הברית בשירות פעיל - (USS - "ספינת ארצות הברית" - "United States Ship").
החל מהמאה ה -20 ואילך, חיילות ים רבים מזהים אוניות לפי אותיות או מספרי גוף או שילוב שלהם. קודי זיהוי אלה נצבעו, ועדיין, בצד הספינה. לדוגמה - ספינה מספר 35 של הצי המלכותי היא משחתת 35 (D35) ששמה אה"מ דרקון (D35 HMS "Dragon").
הולנד
הצי המלכותי ההולנדי משתמש בקידומת "HNLMS" באנגלית (תרגום מהולנדית של "ספינת הוד מלכותה" (Hr.Ms) או "ספינת הוד מלכותו" (Zr.Ms)); עם זאת, עד לרגע שבו הספינה באופן רשמי נכנסת לשירות פעיל בצי, שמה של הספינה משמש ללא קידומת. ב-30 באפריל 2013, כאשר וילם-אלכסנדר, מלך הולנד ירש את הכתר מביאטריקס, מלכת הולנד, שונה שם הספינות בהתאם.
אוסטרליה
באוסטרליה, הקידומת NUSHIP משמשת לציון ספינות שטרם נכנסו לשירות פעיל.
ארצות הברית
הקידומת "USLHT" (מגדלור של ארצות הברית) הוחלף בקידומת "USCGC" כאשר שירות המגדלורים של ארצות הברית אוחד עם משמר החופים בשנת 1939. הקידומת USC&GS הוחלפה בקידומת NOAAS כאשר סקר החופים והסקר הגאודטי של ארצות הברית מוזג עם מנהל האוקיינוסים והאטמוספירה הלאומי (NOAA) בשנת 1970.
הקידומת USFC הוחלפה בקידומת USFS כאשר המועצה לעניין דגים ודגה של ארצות הברית (United States Commission on Fish and Fisheries) הפכה ל"משרד הדייג" (Bureau of Fisheries) בשנת 1903, והקידומת USFS בתורה הוחלפה בקידומת FWS בשנת 1940 מוזג לתוך משרד הפנים של ארצות הברית. מחלקת הדיג ומחלקות נוספות הפכו בשנת 1956 להיות שירות הדגה וחיות הבר של ארצות הברית. של חלוקת ביולוגי סקר כדי ליצור את משרד הפנים של דגים וחיות בר שירות (אשר ב-1956 היה ארגון מחדש כמו ארצות הברית דגים וחיות שירות).
הקידומות לעיל ניתנות אך ורק לספינה פעילה. בטרם כניסת הספינה לפעילות היא מכונה "ספינה לפני פעילות" (pre-commissioning unit), ולאחר סיום פעילותה היא תשתמש בכינוי "לשעבר" ex.
לדוגמה: ספינה בשם "pre-commissioning unit" תכונה בטרם כניסתה לפעילות בשם: pre-commissioning unit" Gerald R. Ford I" או PCU "Gerald R. Ford" ולאחר שתצא משירות פעיל היא תכונה ex-"Gerald R. Ford"
בתרבות הפופולרית
מקבילות בדיוניות של קידומות תלת-אותיות מופיעות לעיתים קרובות בספרות ובקולנוע, בעיקר בסרטי מדע בדיוני; (בפועל, נעשה שימוש במונחים ימיים במקבילה החללית - ראו חיל הים לחלל.
לקריאה נוספת
• Donald Launer, Dictionary of Nautical Acronyms and Abbreviations, 2006, Sheridan House
קרל-גוסטב זאוברצווייג
גרופנפיהרר קרל-גוסטב זאוברצווייג (בגרמנית: Karl-Gustav Sauberzweig; 1 בספטמבר 1899 – 20 באוקטובר 1946) היה מפקד בכיר בוואפן אס אס שפיקד על יחידות וואפן אס אס הרריות במלחמת העולם השנייה, היחידות שאוישו בעיקר על ידי מתנדבים מוסלמים נוצלו בעיקר למלחמה בפרטיזנים ביוגוסלביה, במהלך מבצעים אלו ביצעו היחידות פשעי מלחמה רבים, לאחר המלחמה העדיף זאוברצוויג להתאבד מאשר לעמוד לדין על מעשיו.
תחילת דרכו
זאוברצווייג נולד ב-1 בספטמבר 1899 כבנו של רופא בעיר וישק שהשתייכה אז לקיסרות הגרמנית. כיום שם העיר וישוקה והיא נמצאת בתחומי פולין המודרנית. ב-28 בספטמבר 1916, בעיצומה של מלחמת העולם הראשונה, התגייס לצבא הקיסרות הגרמנית כצוער, והוצב ברגימנט הגרנדירים ה-12 (ברנדנבורג - הנסיך קרל מפרוסיה). הוא לחם בשורות הרגימנט במלחמת העולם הראשונה, נפצע, ופרט לשתי המחלקות של צלב הברזל קיבל גם את אות הפציעה בשחור. ב-17 במאי 1917 הועלה לדרגת פהנריך, וב-25 באוגוסט של אותה שנה הועלה לדרגת לויטננט.
מלחמת העולם השנייה
עם פרוץ מלחמת העולם השנייה היה זאוברצווייג קצין מטה בקורפוס ה-17, והוא לחם עמו במהלך המערכה בפולין ב-1939. בסוף ספטמבר של אותה שנה הועבר למחלקת החינוך של המטה הכללי, ובאמצע דצמבר הוחזר לקורפוס ה-11. הוא לחם במסגרת המערכה על צרפת ועל ארצות השפלה, וב-1 ביוני 1940 נפצע דרומית-מזרחית לדנקירק. ב-1 ביוני 1941 מונה למפקד הרגימנט ה-466, והוביל את הרגימנט כחלק מהדיוויזיה ה-257 במבצע ברברוסה. ב-18 באוגוסט 1941 נפצע מגושי סלע שחדרו לעינו, ונאלץ לוותר על תפקידו כמפקד הרגימנט. הוא החלים באזור אוקטובר של אותה שנה, הוא מונה למפקד הרגימנט ה-306, אשר היה חלק מהדיוויזיה ה-211 ושימש ככוח כיבוש בברטאן שבצרפת.
באמצע ינואר 1942 התפטר מתפקידו והועבר למילואים. ב-1 בפברואר של אותה שנה הועלה לדרגת אוברסט. ב-1 במאי מונה למפקד רגימנט המילואים ה-131 בברנו. בסוף אוקטובר התפטר גם מתפקיד זה, והועבר למלא תפקידי מטה עבור הOKH. החל מ-1 בנובמבר הוא היה ראש מחלקת החינוך, וב-1 באוגוסט 1943 הועבר לוואפן אס אס, וקיבל דרגת אוברפיהרר. שבוע לאחר מכן קיבל את הפיקוד על דיוויזיית אס אס הררית ה-13 "הנדשאר", מידיו של הרברט פון אובוורצר הדיוויזיה הורכבה ברובה ממתנדבים בוסנים מוסלמים. הדיוויזיה התאמנה בצרפת, וזאוברצווייג נודע ביחסו האבהי והחם כלפי חייליו, ונהג לפנות אליהם בתואר "ילדים".
בימים 16-17 בספטמבר 1943, אחד מחיילי הדיוויזיה, כנראה סוכן קומוניסטי, יזם מרידה שבמהלכה נרצחו חמישה קצינים גרמנים. חיילים אחרים, נאמנים לגרמנים ומונהגים על ידי האימאם, דיכאו את המרד ובמהלך הדיכוי נהרגו שני מורדים. 14 מורדים נוספים נורו לאחר משפט. מרידה זו הדאיגה את זאוברצווייג מאוד, והוא פסל חיילים רבים מטעמי חוסר התאמה פוליטית, וכשמונה מאות מתוכם נשלחו לעבודה בגרמניה. 265 מתוכם סירבו לכך ונשלחו למחנה ריכוז שם מתו רבים מהם. ב-1 באוקטובר הועלה זאוברצווייג לדרגת בריגדפיהרר. באותו חודש נשלחה הדיוויזיה לגרמניה לצורך השלמת האימונים, וזאוברצווייג אירח במפקדתו את חג' אמין אל-חוסייני והיינריך הימלר, שהתרשמו מאוד מביצועי הדיוויזיה.
אחריתו
בינואר 1945 חזר לוורמאכט בדרגת גנרל לוטננט, ופיקד על כוחות במסגרת קבוצת ארמיות H. הוא נכנע לצבא הבריטי, וב-26 בספטמבר 1945 פרסם דו"ח על פעילותו שהפך לימים לאחד המסמכים החשובים בחקר תולדותיה של דיוויזיית האס אס הררית ה-13. הוא נעצר במחנה הריכוז נוינגמה בעיר המבורג, והתאבד בו ב-20 באוקטובר 1946 כאשר נודע לו כי עומדים להסגיר אותו ליוגוסלביה שם היה צפוי להישפט.
מלחמתו של רוברט דה ברוס
עלילת הסרט מתרחשת בתקופת המאה ה-14. המלך הסקוטי, רוברט דה ברוס יוצא למלחמת העצמאות הראשונה של סקוטלנד ונאבק בכיבוש סקוטלנד בידי האנגלים.
הסרט הוקרן בבכורה עולמית בפסטיבל הסרטים הבינלאומי בטורונטו ב-6 בספטמבר 2018 וזכה לביקורות מעורבות ושוחרר ב-9 בנובמבר 2018 להפצה בנטפליקס.
עלילה
שנת 1306. רוברט דה ברוס והאצולה הסקוטית נכנעים לאדוארד הראשון, מלך אנגליה. המלך עוזב את סקוטלנד לאחר שהוא ממנה את ברוס לאסוף מיסים ומשיא אותו לאליזבת דה בורג. ברם ברוס מסרב לממש את הנישואין בליל הכלולות.
לאחר שאסף מיסים הוא שומע על הוצאה ברוטאלית להורג של סר ויליאם וולאס ונכנס לוויכוח עם ג'ון קומין, שבמהלכו ג'ון נרצח על ידי ברוס. התקרית מטלטלת ומפלגת את סקוטלנד כאשר חלק מהציבור מבקש להכתיר את ברוס למלך סקוטלנד. ברוס מסכים להימשח למלך, אך עד מהרה אדוארד שומע על המאורע והוא מכריז על ברוס כפורע חוק ושולח את בנו למצוד אחריו.
מו דנפורד
מו דנפורד (באנגלית: Moe Dunford; נולד ב-11 בדצמבר 1987) הוא שחקן קולנוע וטלוויזיה אירי.
ראשית חייו
דנפורד נולד בדונגרבן, מחוז ווטרפורד, אירלנד. הוא סיים את לימודיו בבית הספר למשחק "Gaiety" ביוני 2009.
קריירה
דנפורד החל את קריירת המשחק שלו בשנת 2010 כששיחק בסדרת הטלוויזיה "שושלת טיודור". לאחר מכן הופיע בסרטים והפקות טלוויזיה בהן "An Crisis" ו"משחקי הכס".
הוא שיחק בתפקיד ראשי בסדרת הטלוויזיה "הוויקינגים". בסדרה הוא גילם את אתלוולף.
הוא שיחק בתפקיד פטריק פיצג'רלד בסרט הקולנוע "Patrick's Day". בשנת 2015 הוא זכה בפרס האקדמיה האירית לקולנוע ולטלוויזיה בקטגוריית השחקן הטוב ביותר בקטגוריית שחקן ראשי ופרס "Shooting Stars" לשנת 2015 המייצג את אירלנד בפסטיבל ברלין על משחקו בסרט.
קרחון סטוקינג (אנטארקטיקה)
קרחון סטוקינג (באנגלית: Stocking Glacier; מילולית: קרחון הגרב) הוא קרחון תלול הזורם דרומה לקרחון טיילור בארץ ויקטוריה שבאנטארקטיקה.
הקרחון ממוקם מזרחית לקרחון קטספו.
מקור השם
שמו של הקרחון ניתן לו על ידי תומאס גריפית' טיילור שהיה הגאולוג של משלחת טרה נובה (אשר חקרה את אנטארקטיקה בין השנים 1910–1913). הקרחון נקרא בשם זה בשל מראהו.
לקריאה נוספת
• Kate M. Swanger, David R. Marchant, Douglas E. Kowalewski, James W. Head III, Viscous flow lobes in central Taylor Valley, Antarctica: Origin as remnant buried glacial ice, Geomorphology 120 (2010), P 174–185
מומנט כבידתי
מומנטים כבידתיים (באנגלית: Gravitational moment) הם סדרה של קבועים חסרי ממדים המתארים את התפלגות המסה בגרם שמיים, כגון כוכב לכת, כוכב או ירח. קבועים אלו ניתנים למדידה אמפירית ולחישוב לפי הנוסחה:
כאשר: למומטים אלו ישנה חשיבות גובהה במדעים פלנטריים, מכיוון שהם משקפים היטב את המבנה הפנימי של גרם השמיים. ניתן להתייחס למסת הגרם כ-J_0.
הגופים הנחקרים הם בקירוב טוב גופי סיבוב ולכן מניחים סימטריה גלילית. בנוסף, מניחים לרוב סימטריה בין ההמיספירה (חצי כדור) העליונה לתחתונה, דבר המאפס את כל המומנטים האי-זוגיים:
הנחה זו לאו דווקא נכונה ובמציאות נמדד J_3 עבור צדק, אך גודלו המדוד קטן במספר סדרי גודל משגיאת המדידה ולכן הוא מוזנח לרוב בחישובים. לרוב הגודל המשמעותי באמת לצורכי אפיון הגרם הוא J_2 הניתן לחישוב קל יחסית לפי הנוסחה: כאשר R_\text{eq} הוא רדיוס בקו המשווה ו- הוא רדיוס בקוטב. שני רדיוסים אלו שונים עקב פחיסות של הגרם, כמפורט בהמשך. לJ_2 קוראים לעיתים "פקטור צורה דינמי"( "dynamic form factor").
מומנטים אלו נמדדו על ידי גשושיות שנשלחו לחקור את ענקי הגזים במערכת השמש.
הקשר לסיבוב עצמי
במקרה של סימטריה כדורית, למומנטים כביתיים אין משמעות והפוטנציאל הכבידתי נתון על ידי. כאשר M היא מסת הגרם, G הוא קבוע הכבידה וr הוא המרחק ממרכז הגרם. זה קירוב מקובל לרוב לעבור כוכבים, כאשר מזניחים את הסיבוב העצמי של הכוכב. עבור ירחים וכוכבי לכת, קירוב זה אינו משקף היטב את הפיזיקה מכיוון שהסיבוב העצמי שלהם יכול להיות מספיק מהיר בשביל לגרום לפחיסות בצורתם. במקרה כזה, הפוטנציאל הכבידתי נתון על ידי:
בסימונים שתוארו בפסקה הקודמת.
שגיא אלנקוה
שגיא משה אלנקוה (נולד ב-25 בספטמבר 1977) הוא משורר עברי.
ביוגרפיה
אלנקוה נולד בחדרה, את שירותו הצבאי בחובה ומילואים מילא במערך ההובלה של צה"ל. בעל תואר ראשון במדעים מהאוניברסיטה הפתוחה.
משיריו התפרסמו בעיתונות היומית ובמגוון כתבי עת, בהם: "עיתון 77", "שבו", "פסיפס", "מעין", "מטען", "עמדה", "כתובת", "הליקון", "מטעם", "ננופואטיקה", "הבה להבא", "הו!" ואחרים.
על ספרו הראשון "קונכייה" הוצאת ירון גולן זכתה בפרס שרת התרבות לספרי ביכורים לשנת תשע"א. חתן פרס היצירה לסופרים עבריים ע"ש לוי אשכול לשנת תשע"ו.
שירים אחדים פרי עטו תורגמו לאנגלית, לאיטלקית, ולגרמנית, באיטלקית פורסמו בגרסה המקוונת של כתב העת הספרותי האיטלקי Atelier, בגרמנית באנתולוגיה Grand Tour בהוצאת Hanser.
עירית אבא
עירית אבא (נולדה ב-8 במאי 1953) היא קדרית ואמנית קרמיקה ישראלית.
ביוגרפיה
עירית אבא נולדה בכפר סבא בשנת 1953. בנעוריה למדה אבא אמנות במסגרת ויצו צרפת אצל אמנים כמשה רוזנטליס, משה שטרנשוס ואחרים. בהשפעת פאולה אהרונסון, מורתה לקרמיקה, נרשמה בשנת 1971 ללימודים בבצלאל במסגרת המחלקה לקדרות. לאחר סיום לימודיה אבא יצרה כלים שימושיים שונים.
בסוף שנות התשעים של המאה ה-20 החלה אבא לעבוד בפורצלן, חומר אשר אפשר לה ליצור כלים דקים יותר בעבודה עם אובניים. בחלק מעבודותיה היא משלבת טכניקה של "Papar Clay" עם עבודה באובניים. ביצירת כלי הפורצלן מעמידה אבא את המבנה ואופן היווצרותו של כלי כמוטיב מרכזי בעבודה. חלק מן העבודות אף חסרות את הגימור הנהוג בתחתית כלי הקרמיקה לטובת הדגשת הביטוי האקספרסיבי. מבחר מכלים אלו הוצג בשנת 2009 בתערוכת היחיד "גלגל. נקודה." במוזיאון תל אביב לאמנות, שנערכה בעקבות זכייתה של אבא בפרס אנדי.
בשנת 2011 הציגה בגלריה פריסקופ תערוכה בשם "פריחה", שעסקה במושג הכד. לצד אובייקטים עשויים על אובניים הציגה אבא גם עבודות העשויות פורצלן ופסטה מצרית (חומר קרמי) שהוזלפו על גבי מבנים עשויים רשת או נתלו על גבי קירות הגלריה. אחת שנעשו בטכניקה זו לאחר מכן היא "כלי עם שבבים" (2013). בכך, רוקנה אבא את המשמעות הפונקציונלית מן הכלים, לטובת עיסוק בצורניות אקספרסיבית, כמעין רישום בחלל.
יוסי מצליח
יוסף (יוסי) מצליח (נולד ב-5 במאי 1973) הוא קצין בצה"ל בדרגת תת-אלוף, המכהן כראש חטיבת הסגל באגף כוח האדם (אכ"א). קודם לכן שירת בין היתר כמפקד יחידת מיטב, כקצין משאבי האנוש של פיקוד הצפון וכסגן מפקד יחידת מיטב.
שירות צבאי
התגייס לצה"ל בחודש דצמבר שנת 1991 לחיל הרפואה ושובץ לקורס חובשים, אך לאחר תקופה קצרה סיים את הקורס ונשלח לשיבוץ בחיל השלישות. לאחר קורס מש"קי שלישות, שובץ כמש"ק שלישות בעוצבת קלע דוד. לאחר תקופה קצרה יצא לקורס קצינים, בסיומו הוצב כשליש גדודי בגדוד שחק שבחטיבה 460. ביצע תפקידי ליבה מרכזיים בחיל השלישות, בין היתר, קצין השלישות האוגדתי בעוצבת עמוד האש וקצין השלישות האוגדתי בעוצבת געש. עם סיום תפקידו באוגדה מונה לראש ענף גיוס ביחידת מיטב ושימש סגן מפקד מיטב לענייני גיוס. לאחר סיום התפקיד, יצא לשנת לימודי תואר שני והשלים את לימודיו במנהל עסקים באוניברסיטת חיפה. עם סיום לימודיו, הועלה לדרגת אלוף-משנה ומונה לתפקיד קצין השלישות הפיקודי בפיקוד הצפון. בשנת 2016 מונה לתפקיד מפקד יחידת מיטב.
בשנת 2019 יצא ללימודים במכללה לביטחון לאומי ובחודש יולי 2020 הועלה לדרגת תת-אלוף ומונה לראש חטיבת הסגל בצה"ל, האחראית על הטיפול באוכלוסיית הקצינים והנגדים בצה"ל.
השכלה וחיים פרטיים
מצליח הוא בוגר פו"ם אפק, בעל תואר ראשון במתמטיקה מאוניברסיטת בן-גוריון ובעל תואר שני במנהל עסקים בהתמחות בניהול אסטרטגי של משאבי אנוש מאוניברסיטת חיפה, כמו כן, הוא בוגר המכללה לביטחון לאומי.
למצליח שני אחים ואחות צעירים ממנו. הוא אב לארבעה, נשוי למזל, ומתגורר בלימן.